אירוויזיון 2023
מהלך התחרות > גמר

גמר אירוויזיון 2023 שודר ב-13 במאי 2023 בשעה 20:00 שעון הממלכה המאוחדת (21:00 CEST,‏ 22:00 שעון ישראל). עשרים ושש מדינות השתתפו בו, כאשר במערכת ההצבעה נמנו כל שלושים ושבע המשתתפות ו"שאר העולם" שנכנס בהצבעות הקהל. סדר ההופעות המדויק לאירוע פורסם יום קודם. אל המקום הראשון הגיעה לורן עם "Tattoo", שנכתב על ידה בשותפות עם ג'ימי "ג'וקר" תורנפלדט, ג'ימי ג'ונסון, קאזי אופיה, פיטר בוסטרום ותומאס גיסון. פינלנד דורגה אחריה במקום השני, וזכתה למספר הנקודות הרב ביותר שהוענקו על ידי הקהל. את עשרת המקומות הפותחים השלימו ישראל, איטליה, נורווגיה, אוקראינה, בלגיה, אסטוניה, אוסטרליה צ'כיה בהתאמה. לעומתן, אלבניה, פורטוגל, סרביה, הממלכה המאוחדת וגרמניה צברו את מספר הנקודות הנמוך ביותר בהתאמה.
המשדר נפתח בווידאו קצר בכיכובם של אנדרו לויד ובר, ג'וס סטון, קתרין, נסיכת ויילס ורבים נוספים. לאחר מכן עלתה להקת קאלוש אורצ'סטרה לבמה וביצעה את "Stefania" ואת הסינגל האחרון שלה, "Changes". מצעד הדגלים המסורתי, בו הונפו כל נסי המדינות המשתתפות בגמר, התקיים בליווי ארבעה מנציגי אוקראינה בעבר – גו איי, ג'מאלה, טינה קרול וורקה סרדוצ'קה – ששרו את שיריהם בתחרות: "Shum",‏ "1944",‏ "Show Me Your Love" ו-"Dancing Lasha Tumbai" בהתאמה. סאם ריידר עלה מאוחר יותר עם "Mountain", יצירה משותפת עם רוג'ר טיילור מתופף להקת קווין. מופע נוסף שהועלה כונה "The Liverpool Songbook" ("ספר השירה של ליברפול"), והוא כלל שש גרסאות כיסוי ללהיטים של אמנים ילידי העיר. הן הושרו על ידי מחמוד ("Imagine", ג'ון לנון), נטע ברזילי ("You Spin Me Round (Like a Record)", דד אור אלייב), דאדי פרייר ("Whole Again", אטומיק קיטן), קורניליה יאקובס ("I Turn to You", מלאני סי) וסוניה ("Better the Devil You Know", שיר בביצועה). אותו מופע נגמר בשיתוף פעולה שהוקלט מראש בשער הזהב של קייב של החמישייה עם דאנקן לורנס, מנחי האירוע ורוסלנה ליז'יצ'קו לשיר "You'll Never Walk Alone". ביורן אולבאוס, מחברי להקת אבבא, השתתף בווידאו קצר אודות כמה שירים שזכו להצלחה אדירה לאחר שהשתתפו באירוויזיון.
| סדר | מדינה | שפה | אמן | שיר | מקום | ניקוד | שופטים | קהל |
| --- | --- | --- | --- | --- | --- | --- | --- | --- |
| 1 | אוסטריה אוסטריה | אנגלית ואיטלקית | טיה וסלינה | "Who the Hell is Edgar?" | 15 | 120 | 104 | 16 |
| 2 | פורטוגל פורטוגל | פורטוגזית | מימיקאט | "Ai coração" | 23 | 59 | 43 | 16 |
| 3 | שווייץ שווייץ | אנגלית | רמו פורר | "Watergun" | 20 | 92 | 61 | 31 |
| 4 | פולין פולין | אנגלית | בלנקה | "Solo" | 19 | 93 | 12 | 81 |
| 5 | סרביה סרביה | סרבית ואנגלית | לוק בלאק | "Samo mi se spava" | 24 | 30 | 14 | 16 |
| 6 | צרפת צרפת | צרפתית | לה זארה | "Évidemment" | 16 | 104 | 54 | 50 |
| 7 | קפריסין קפריסין | אנגלית | אנדרו למברו | "Break a Broken Heart" | 12 | 126 | 68 | 58 |
| 8 | ספרד ספרד | ספרדית | בלנקה פלומה | "Eaea" | 17 | 100 | 95 | 5 |
| 9 | שוודיה שוודיה | אנגלית | לורן | "Tattoo" | 1 | 583 | 340 | 243 |
| 10 | אלבניה אלבניה | אלבנית | אלבינה ומשפחת קלמנדי | "Duje" | 22 | 76 | 17 | 59 |
| 11 | איטליה איטליה | איטלקית | מרקו מנגוני | "Due vite" | 4 | 350 | 176 | 174 |
| 12 | אסטוניה אסטוניה | אנגלית | אליקה | "Bridges" | 8 | 168 | 146 | 22 |
| 13 | פינלנד פינלנד | פינית | קרייה | "Cha Cha Cha" | 2 | 526 | 150 | 376 |
| 14 | צ'כיה צ'כיה | אנגלית, צ'כית, אוקראינית ובולגרית | וסנה | "My Sister's Crown" | 10 | 129 | 94 | 35 |
| 15 | אוסטרליה אוסטרליה | אנגלית | וויאג'ר | "Promise" | 9 | 151 | 130 | 21 |
| 16 | בלגיה בלגיה | אנגלית | גוסטף | "Because of You" | 7 | 182 | 127 | 55 |
| 17 | ארמניה ארמניה | אנגלית וארמנית | ברונט | "Future Lover" | 14 | 122 | 69 | 53 |
| 18 | מולדובה מולדובה | רומנית | פשה פארפני | "Soarele și luna" | 18 | 96 | 20 | 76 |
| 19 | אוקראינה אוקראינה | אנגלית ואוקראינית | טבורצ'י | "Heart of Steel" | 6 | 243 | 54 | 189 |
| 20 | נורווגיה נורווגיה | אנגלית | אלסנדרה | "Queen of Kings" | 5 | 268 | 52 | 216 |
| 21 | גרמניה גרמניה | אנגלית | לורד אוף דה לוסט | "Blood & Glitter" | 26 | 18 | 3 | 15 |
| 22 | ליטא ליטא | אנגלית וליטאית | מוניקה לינקיטה | "Stay" | 11 | 127 | 81 | 46 |
| 23 | ישראל ישראל | אנגלית ועברית | נועה קירל | "Unicorn" | 3 | 362 | 177 | 185 |
| 24 | סלובניה סלובניה | סלובנית | ג'וקר אאוט | "Carpe Diem" | 21 | 78 | 33 | 45 |
| 25 | קרואטיה קרואטיה | קרואטית | לט 3 | "Mama ŠČ!" | 13 | 123 | 11 | 112 |
| 26 | הממלכה המאוחדת הממלכה המאוחדת | אנגלית | מיי מולר | "I Wrote a Song" | 25 | 24 | 15 | 9 |